b'\n_START_ARTICLE_\nGimmick (wrestling)\n_START_PARAGRAPH_\nEn gimmick i wrestling er en wrestlers personlighed, opf\xc3\xb8rsel, dragt og andre karaktertr\xc3\xa6k, som kendertegneren wrestleren, n\xc3\xa5r han eller hun optr\xc3\xa6der._NEWLINE_Eksempelvis er den amerikanske wrestler Jeff Jarretts gimmick, at han sl\xc3\xa5r sin modstander i gulvet med sin guitar, og guitaren i sig selv er ogs\xc3\xa5 en gimmick. I de senere \xc3\xa5r har man inden for wrestling lagt mere v\xc3\xa6gt p\xc3\xa5, at en wrestlers gimmick fremkommer mere realistisk og skildrer wrestleren som en virkelig person i forhold til tidligere, hvor wrestlernes gimmicks var n\xc3\xa6rmest identiske med tegneseriefigurer. I l\xc3\xb8bet af sin karriere n\xc3\xa5r en wrestler oftes at skildre mange forskellige gimmicks. I nogle tilf\xc3\xa6lde er det for wrestleren en l\xc3\xa6ngerevarende proces at skifte gimmick, men det er ogs\xc3\xa5 set, at wrestleren skifter gimmick fra uge til uge._NEWLINE_Enhver wrestler har i princippet sin egen gimmick \xe2\x80\x93 ogs\xc3\xa5 selvom wrestleren p\xc3\xa5 tv optr\xc3\xa6der med en karakter, der ligner sig selv meget. I dag er de mest karakteristiske gimmicks i World Wrestling Entertainment eksempelvis Mark Calaways karakter The Undertaker og Marty Wrights The Boogeyman. I for eksempel tilf\xc3\xa6ldet med The Undertaker, som Mark Calaway har skildret med stor succes siden 1990, har hans gimmick dog langt fra altid v\xc3\xa6ret den samme. Sandsynligvis for at bevare interessen for karakteren, har The Undertaker underg\xc3\xa5et forskellige gimmick-\xc3\xa6ndringer i sig selv, men stadigv\xc3\xa6k bevaret samme navn. The Undertakers forskellige gimmicks kan groft sagt deles op i Den originale Undertaker-gimmick (en upopul\xc3\xa6r bedemands-gimmick fra 1990-1995), Lord of Darkness-gimmicken (en popul\xc3\xa6r fan-favorit, men meget m\xc3\xb8rk og dyster gimmick fra 1996-1999), American Bad Ass-gimmicken (en upopul\xc3\xa6r og mere realistisk motorcyklist-gimmick fra 2000-2003) og hans nuv\xc3\xa6rende, som er en sammenblanding af de forrige gimmicks.'